Lav et referat af nedenstående tekst:

Tekst:
De velkendte blå lysstofrør i solarier har over hele landet stået kolde i lang tid, men et solcenter i Frederikshavn har i en længere periode holdt rørene varme på trods af, at solcenter skal holde lukket. Onsdag eftermiddag var Nordjyllands Politi på baggrund af et tip fra en borger ude ved Skipper Sol i Frederikshavn for at se, om tippet, om at solcenteret fortsat holdt åbent, holdt stik. Ved ankomst til solcenteret kunne Nordjyllands Politi konstatere, at der var lys inde i solcenteret, og at døren til solarierne stod ulåst. Inde i solcenteret var flere kunder kommet for at tage sol i centeret, da Nordjyllands Politi kom ind ad døren. Blandt andet var to solarier tændt for de varme rør med kunder i gang med at tage sol. - Jeg synes, at det er usædvanligt, at man ikke overholder de forsamlingsforbud, der er, men det er også en alvorlig sag i forhold til den situation, som vi står i, så vi ser selvfølgelig alvorligt på det, siger vicepolitiinspektør ved Nordjyllands Politi, John Lamp Henriksen til TV2 Nord. Åbent i længere tid Nordjyllands Politi har nu lukket solcenteret og sigtet ejerne af solcenteret for overtrædelse af manglende overholdelse af lukkekrav. De kan nu se frem til en bøde på 10.000 kroner. TV2 Nord har været i kontakt med ejerne af Skippers Sol, men de ønsker ikke at kommentere på sagen. Ifølge TV2 Nords oplysninger er det ikke første gang, at solcenteret har haft kunder i butikken under coronanedlukningen. Ifølge kilder har solcenteret forsat haft kunder under de varme rør i mindst to uger. Kunderne skulle ifølge oplysningerne komme fra det meste af Nordjylland og med sikkerhed komme fra Aalborg for at tage sol i Frederikshavn.

Referat:
To solarier var i gang onsdag eftermiddag, da Nordjyllands Politi kom forbi solcenteret Skipper Sol i Frederikshavn.